CELEX: 32021R0621
Language: et
Date: 2021-04-15 00:00:00
Title: Komisjoni rakendusmäärus (EL) 2021/621, 15. aprill 2021, millega muudetakse määrust (EL) nr 37/2010, et liigitada aine imidaklopriid selle jääkide piirnormi järgi loomsetes toiduainetes (EMPs kohaldatav tekst)

16.4.2021   
               
               
                  ET
               
               
                  Euroopa Liidu Teataja
               
               
                  L 131/120
               
            
         KOMISJONI RAKENDUSMÄÄRUS (EL) 2021/621,
         15. aprill 2021,
         millega muudetakse määrust (EL) nr 37/2010, et liigitada aine imidaklopriid selle jääkide piirnormi järgi loomsetes toiduainetes
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 6. mai 2009. aasta määrust (EÜ) nr 470/2009, milles sätestatakse ühenduse menetlused farmakoloogiliste toimeainete jääkide piirnormide kehtestamiseks loomsetes toiduainetes ning millega tunnistatakse kehtetuks nõukogu määrus (EMÜ) nr 2377/90 ning muudetakse Euroopa Parlamendi ja nõukogu direktiivi 2001/82/EÜ ja Euroopa Parlamendi ja nõukogu määrust (EÜ) nr 726/2004, (1) eriti selle artiklit 14 koostoimes artikliga 17,
         võttes arvesse Euroopa Ravimiameti arvamust, mille 9. septembril 2020 sõnastas veterinaarravimite komitee,
         ning arvestades järgmist:
         
                     (1)
                  
                  
                     Määruse (EÜ) nr 470/2009 artiklis 17 on sätestatud, et liidus loomakasvatuses kasutatavates biotsiidides või toiduloomade veterinaarravimites kasutamiseks ettenähtud farmakoloogiliste toimeainete jääkide piirnormid (edaspidi „jääkide piirnormid“) tuleb kehtestada määrusega.
                  
               
                     (2)
                  
                  
                     Komisjoni määruse (EL) nr 37/2010 (2) lisa tabelis 1 on esitatud farmakoloogilised toimeained ja nende liigitus loomsetes toiduainetes sisalduvate jääkide piirnormide järgi.
                  
               
                     (3)
                  
                  
                     Aine imidaklopriid ei ole sellesse tabelisse kantud.
                  
               
                     (4)
                  
                  
                     Euroopa Ravimiametile (edaspidi „ravimiamet“) on esitatud taotlus kehtestada imidaklopriidi jääkide piirnorm lõhelaste (Salmonidae) puhul.
                  
               
                     (5)
                  
                  
                     Veterinaarravimite komitee arvamuse alusel soovitas ravimiamet kehtestada lõhelaste puhul imidaklopriidi jääkide piirnormi nii, et see hõlmab lihaskude ja nahka loomulikes proportsioonides.
                  
               
                     (6)
                  
                  
                     Kooskõlas määruse (EÜ) nr 470/2009 artikliga 5 peab ravimiamet kaaluma, kas teatavas toiduaines leiduva farmakoloogilise toimeaine suhtes kehtestatud jääkide piirnormi saab kasutada teise samalt loomaliigilt pärit toiduaine puhul või kas ühe või mitme liigi suhtes kehtestatud farmakoloogilise toimeaine jääkide piirnormi saab kasutada muude liikide puhul.
                  
               
                     (7)
                  
                  
                     Ravimiamet on seisukohal, et imidaklopriidi piirnormi ekstrapoleerimine lõhelastelt kõikidele kaladele on asjakohane.
                  
               
                     (8)
                  
                  
                     Ravimiameti arvamust silmas pidades on asjakohane kehtestada soovituslik jääkide piirnorm kalade puhul.
                  
               
                     (9)
                  
                  
                     Seepärast tuleks määrust (EL) nr 37/2010 vastavalt muuta.
                  
               
                     (10)
                  
                  
                     Käesolevas määruses sätestatud meetmed on kooskõlas veterinaarravimite alalise komitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määruse (EL) nr 37/2010 lisa muudetakse vastavalt käesoleva määruse lisale.
         
         
            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 15. aprill 2021
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 152, 16.6.2009, lk 11.
         
            (2)  Komisjoni 22. detsembri 2009. aasta määrus (EL) nr 37/2010, mis käsitleb farmakoloogilisi toimeaineid ja nende liigitust loomsetes toiduainetes sisalduvate jääkide piirnormide järgi (ELT L 15, 20.1.2010, lk 1).
      
      
         
            LISA
            Määruse (EL) nr 37/2010 lisa tabelisse 1 lisatakse tähestikulist järjekorda järgides järgmine kanne:
            
               
                           Farmakoloogiline toimeaine
                        
                        
                           Markerjääk
                        
                        
                           Loomaliik
                        
                        
                           Jääkide piirnormid
                        
                        
                           Sihtkoed
                        
                        
                           Muud sätted (vastavalt määruse (EÜ) nr 470/2009 artikli 14 lõikele 7)
                           
                        
                        
                           Terapeutiline liigitus
                        
                     
                           „Imidaklopriid
                        
                        
                           Imidaklopriid
                        
                        
                           Kalad
                        
                        
                           600 μg/kg
                        
                        
                           Lihaskude ja nahk loomulikes proportsioonides
                        
                        
                           KIRJE PUUDUB
                        
                        
                           Antiparasiitikumid / ektoparasiitide vastased ained“